section_heading: Televizijska emisija
paragraph_text: The Joy of Painting (u prijevodu Radost slikanja), televizijska emisija koju je Bob sam osmislio i vodio, prikazivala se od 1983. do 1995. na Američkim nacionalnim TV postajama. Od 2006. emisija se reprizira na mnogim svjetskim televizijskim postajama kao što su Real time TV ili BR-alpha. Svaka epizoda emisija traje pola sata. Za to vrijeme Bob gledateljima daje upute za stvaranje neke slike i vodi ih kroz postupak slikanja. Korištenje velikih kistova i samo osnovnih boja omogućilo mu je da sliku završi u samo nekoliko desetaka minuta. U slikanju je koristio "Wet-on-Wet" (mokro na mokro) tehniku u kojoj slikar dodaje boju na još mokru podlogu umjesto da čeka da se prvi sloj boje osuši. Za vrijeme emisije uvijek je govorio da u svijetu koji stvara na platnu "nema grešaka, već samo male sretne nezgode" (prevedeno). Njegova je teorija bila da svaki čovjek ima talenta za slikanje, samo ga treba razviti vježbom. Njegov najdraži dio emisije bilo je ćišćenje velikog kista kojega bi nakon umakanja u sredstvo za čišćenje udarao u rub stalka za slike ili glavu snimatelja. To ga je ponekad toliko zabavilo da se naglas smijao.